Heidi Heitkamp

Mary Kathryn «Heidi» Heitkamp (født 30. oktober 1955 i Breckenridge i Minnesota), oppvokst i Mantador i Nord-Dakota, er en amerikansk jurist, forretningskvinne og politiker for Det demokratiske partiet. Hun ble valgt til senator for Nord-Dakota i 2012 etter hun slo den republikanske motkandidaten Rick Berg med snau margin.Republican Rick Berg concedes to Democrat Heidi Heitkamp in North Dakota Senate race Washington Post, 7. november 2012 Hun var Attorney General (justisminister, statsadvokat) i Nord-Dakota fra  1992–2000. 

I 2000 tapte Heitkamp valget om å bli guvernør i Nord-Dakota. Hun har senere vært direktør for Dakota Gasification Company som omgjør kull til naturgass.A Competitive Contest New York Times, 30. september 2012

Under valgkampen for å bli ny senator for Nord-Dakota i 2012 framholdt hun seg selv som en uavhengig innstilt kandidat og markerte avstand fra Barack Obama. Hun støtter byggingen av oljeledningen Keystone Pipeline og var imot noen av Obamas foreslåtte tiltak for å begrense energiforbruket i USA.Alexandra Jaffe: Heitkamp distances herself from Obama in new ad The Hill, 13. september 2012

Hun var den første kvinnen som representerer Nord-Dakota i Senatet. I 2018 tapte hun senatsvalget mot republikaneren Kevin Cramer. 

 Referanser 

 Eksterne lenker 





Kategori:Jurister fra USA
Kategori:Senatorer fra Nord-Dakota
Kategori:Kvinnelige senatorer i USA
Kategori:Personer fra Wilkin County i Minnesota
Kategori:Personer fra Richland County i Nord-Dakota